钦定古今图书集成/历象汇编/乾象典/第095卷 > 《本草纲目》 > 发明
## 钦定古今图书集成/历象汇编/乾象典/第095卷 > 《本草纲目》 > 发明

神鍼火者，五月五日，取东引桃枝，削为木针，如鸡子
大，长五六寸，干之。用时以绵纸三五层衬于患处，将
鍼蘸麻油点著吹灭，乘热针之。又有雷火神针法，用
熟蕲艾末一两，乳香、没药、穿山甲、硫黄、雄黄、草乌头、
川乌头、桃树皮末各一钱，麝香五分，为末，拌艾，以厚
纸裁成条，铺药艾于内，紧卷如指大，长三四寸，收贮
瓶内，埋地中七七日取出，用时于灯上点著吹灭，隔
纸十层，乘热鍼于患处，热气直入病处，其效更速。忌
冷水。